Diari Oficial de la Generalitat Valenciana


Sumari del DOGV 3675, del 27-01-2000 (2000/322)

Informació pública de la regularització i actualització de la situació jurídica dels òrgans de govern o patronat de les fundacions Casa de Enseñanza de Niñas M. Abargues i altres.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3675

Data del DOGV
:   27-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/322


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública de la regularització i actualització de la situació jurídica dels òrgans de govern o patronat de les fundacions Casa de Enseñanza de Niñas M. Abargues i altres. [2000/F322]
  
Als efectes de regularitzar i actualitzar la situació jurídica dels òrgans de govern o patronat de les fundacions que a continuació es relacionen, es requereix els designats a ser patrons d'aquestes, perquè en el termini de 10 dies, comptats a partir de l'endemà de la publicació del present edicte, a l'empara d'allò que s'ha disposat en l'article 76.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, manifesten de forma expressa la seua voluntat d'acceptar o no acceptar el càrrec de patró de les citades fundacions.
  
1. Fundació Casa de Enseñanza de Niñas M. Abarges, inscrita en el Registre de Fundacions de la Comunitat Valenciana amb el número 42 (V). Són els designats a ser patrons l'arquebisbe de València, el senyor Pedro Pablo Reyes i el senyor José Sanz y Fores.
  
2. Fundació Escuela Benéfica Nuestra Señora de la Consolación, inscrita en el Registre de Fundacions de la Comunitat Valenciana amb el número 3(C). Són els designats a ser patrons el rector de Forcall, l'alcalde de Forcall i un parent de la fundadora.
  
3. Fundació Colegio Seminario del Corpus Christi, inscrita en el Registre de Fundacions de la Comunitat Valenciana amb el número 44(V). Són els designats a ser patrons el rector, el vicari del Cor, el sagristà, el vicerector, l'ecònom i el síndic dels col·legials perpetus.
  
4. Fundació Escuelas del Ave María de Peñarrocha, inscrita en el Registre de Fundacions de la Comunitat Valenciana amb el número 24(V). Són els designats a ser patrons el rector de Sant Tomàs Apòstol de València, el rector de Sant Joan de la Ribera, el senyor Miguel Albors Coltell, el senyor Luis Enrique Barberá Soriano, notari de Calella, i el senyor Jacinto Pérez Córdoba.
  
5. Fundació Josefa Mas Escoto, inscrita en el Registre de Fundacions de la Comunitat Valenciana amb el número 2(A). Són els designats a ser patrons el rector del Seminari de València, el director del Colegio de Vocaciones Eclesiásticas, i el director d'Escuelas de l'Ave María.
  
6. Fundació Patronato Local de Enseñanza Media y Profesional, inscrita en el Registre de Fundacions de la Comunitat Valenciana amb el número 14(A). Són els designats a ser patrons l'alcalde d'Ibi, el delegat local sindical, el senyor Luis Barrachina Vicedo, el senyor Rafael Pascual Vallas i sis vocals, que seran els caps dels sindicats locals i els presidents de les seccions econòmica i social, i dos vocals electius.
  
7. Fundació Cortes Roig, inscrita en el Registre de Fundacions de la Comunitat Valenciana amb el número 67(A). Són els designats a ser patrons la mare superiora general de la Congregació de les Germanes de la Doctrina Cristiana, la superiora de la Comunitat de Religioses de Benidorm, la secretària general de la congregació, el rector, el representant de l'Ajuntament de Benidorm, el capità de la Guàrdia Civil, el notari, l'autoritat de la Marina i el mestre nacional.
  
8. Fundació Carmen Arambul Flich, inscrita en el Registre de Fundacions de la Comunitat Valenciana amb el número 41(c). Són els designats a ser patrons el president de la Junta Local de Beneficència de Nules, el cap local de sanitat de Nules, el rector de l'Església Parroquial de Sant Bartomeu de Nules, el senyor Manuel González Flich i el senyor José Lucas Carregui.
  
9. Fundació Casa Colegio de Niños Huérfanos de San Vicente, inscrita en el Registre de Fundacions de la Comunitat Valenciana amb el número 32(c). Són els designats a ser patrons el vicari perpetu o rector de la Parròquia de Santa Maria de Castelló, qui podrà nomenar quatre patrons més.
  
10. Fundació Santiago Lope, inscrita en el Registre de Fundacions de la Comunitat Valenciana amb el número 45(V). Són els designats a ser patrons el claustre de catedràtics numeraris del Conservatori de Música de València.
  
11. Fundació D. Jaime Vives, inscrita en el Registre de Fundacions de la Comunitat Valenciana amb el número 34(c). Són els designats a ser patrons el rector de la Mare de Déu de l'Assumpció d'Ares del Maestre, l'alcalde d'Ares del Maestre i el jutge d'Ares del Maestre.
  
12. Fundació Laboral de los Transportes Urbanos de Valencia, inscrita en el Registre de Fundacions de la Comunitat Valenciana amb el número 240(V). Són els designats a ser patrons els quatre primers socis fundadors de l'empresa Saltuv (els senyors Macario Bolado Hernández, Joaquín Alcaraz Pérez, Juan Bautista Roses Verdeguer i Antonio Arnedo González). La resta de membres del patronat seran elegibles pels compromissaris, i seran elegits provisionalment pels vocals jurats i enllaços sindicals de les seccions de Tramvies i Mixta de la Companyia de Tramvies i Ferrocarrils de València, Societat General d'Autobusos, SS Turesa i Trebol.
  
A aquests efectes, podreu manifestar la vostra voluntat mitjançant un escrit dirigit al Servei d'Entitats Jurídiques de la Secretaria General de la Conselleria de Justícia i Administracions Públiques, el registre d'entrada de la qual té la seu a València, carrer de l'Historiador Chabàs, número 2, sense perjuí que amb posterioritat es formalitze la seua acceptació del càrrec de patró, en els termes previstos en l'article 13.4 de la Llei 8/1998, de 9 de desembre, de Fundacions de la Comunitat Valenciana (en escriptura pública, en document privat amb firma legitimada per notari o mitjançant compareixença realitzada a l'efecte en el Registre de Fundacions). Aquestes acceptacions s'hauran de remetre a aquest protectorat (excepte en l'últim supòsit) amb dues còpies autoritzades o legitimades (no simples) del document que incloga l'acceptació. Les acceptacions efectuades s'inscriuran en el Registre de Fundacions mitjançant resolució motivada.
  
En cas que transcorregut el termini assenyalat no s'haja manifestat de forma expressa la voluntat d'acceptar el càrrec de patró, s'entendrà que no accepta el càrrec de patró per al qual va ser designat, d'acord amb les disposicions reguladores de la institució. Igualment, se us comunica que el protectorat, a l'empara de l'article 18.1 de la Llei 8/1998, de 9 de desembre, de Fundacions de la Comunitat Valenciana (Diari Oficial de la Generalitat Valenciana número 3.391, d'11 de desembre), estarà facultat per a designar la persona o persones que integren provisionalment el patronat, fins que s'aprove la modificació estatutària i es cobrisquen les vacants, o bé procedir a la seua extinció i posterior liquidació.